Document ID: /roh_data/filtered/fineweb-2-filterrobots_roh.jsonl.gz/28813

A l'intermediatur da servetschs da transport UBER èn vegnids annunziads ils dus onns passads var 6'000 cas da violenza sexuala – quai sin enturn 1,3 milliardas viadis en ils Stadis Unids. En tut haja dà durant quel temp bun 460 violaziuns e 600 emprovas da violaziun. Ils ulteriurs cas sajan stads contacts corporals nunlubids u bitschergnims. Per gronda part èn dunnas sco passagieras stadas unfrendas dals abus sexuals. 7% da las unfrendas sajan stads chauffeurs. Questas cifras resultan d'in rapport che Uber ha publitgà la gievgia.
Uber accentuescha tuttina en ses rapport che 99,9% da tut ils viadis sajan stads senza incaps. L'intermediatur da transports haja ils ultims onns introducì diversas mesiras per augmentar la segirezza dals passagiers ed er refusà 44'000 chauffeurs.
Ord l'archiv:
RR novitads 06:00